《钱塘十咏 其四 北关夜市》
元代·凌云翰

罗绮明春数里馀，郊关迤理接民居。须知北郭夜为市，不似南民人趁虚。

景类元宵堪入画，家殊周易岂同书。使君五马归来晚，夹道纱笼照隼旟。

作者简介：浙江仁和人，字彦翀。博览群籍，通经史，工诗。元至正间举人。洪武初以荐，授成都府学教授。后坐事谪南荒。有《柘轩集》。